Source: http://docplayer.fi/343565-162-tyomarkkina-instituutiot-ja-joustavuus-suomi-verrattuna-muihin-oecd-maihin.html
Timestamp: 2017-09-23 18:25:33+00:00
Document Index: 13396930

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

162 TYÖMARKKINA- INSTITUUTIOT JA JOUSTAVUUS: SUOMI VERRATTUNA MUIHIN OECD- MAIHIN - PDF
162 TYÖMARKKINA- INSTITUUTIOT JA JOUSTAVUUS: SUOMI VERRATTUNA MUIHIN OECD- MAIHIN
Download "162 TYÖMARKKINA- INSTITUUTIOT JA JOUSTAVUUS: SUOMI VERRATTUNA MUIHIN OECD- MAIHIN"
1 VATT-KESKUSTELUALOITTEITA VATT-DISCUSSION PAPERS 162 TYÖMARKKINA- INSTITUUTIOT JA JOUSTAVUUS: SUOMI VERRATTUNA MUIHIN OECD- MAIHIN Jaakko Kiander Valtion taloudellinen tutkimuskeskus Government Institute for Economic Research Helsinki 1998
2 ISBN ISSN Valtion taloudellinen tutkimuskeskus Government Institute for Economic Research Hämeentie 3, Helsinki, Finland J-Paino Oy Helsinki, maaliskuu 1998
3 KIANDER JAAKKO: TYÖMARKKINAINSTITUUTIOT JA JOUSTAVUUS: SUOMI VERRATTUNA MUIHIN OECD-MAIHIN. Helsinki, VATT, Valtion taloudellinen tutkimuskeskus, Government Institute for Economic Research, 1998, (C, ISSN , No 162). ISBN Tiivistelmä: Raportissa tarkastellaan suomalaisten työmarkkinainstituutioiden ja - järjestelmien kykyä edistää työmarkkinoiden joustavuutta ja parantaa työllisyyttä. Suomalaisia järjestelmiä verrataan muihin OECD-maihin. Mielenkiinnon kohteina ovat työmarkkinoiden sopimusjärjestelmä ja työsuhdeturva sekä instituutioiden vaikutus työvoiman liikkuvuuteen. Raportin keskeinen johtopäätös on, että nykyiset suomalaiset työmarkkinainstituutiot ovat perustaltaan terveitä ja toimintakykyisiä eivätkä ratkaisevasti poikkea keskeisistä kilpailijamaista. Käytännössä työmarkkinoiden toimintaa voitaisiin kuitenkin parantaa uudistuksilla. Työllisyyttä voitaisiin edistää parantamalla heikosti koulutetun työvoiman työllistymismahdollisuuksia sekä työn kysyntään että tarjontaan vaikuttavilla toimilla, parantamalla työvoiman alueellisen ja ammatillisen liikkuvuuden edellytyksiä sekä lisäämällä sosiaaliturvan kannustavuutta. Asiasanat: työmarkkinat, instituutiot, joustavuus KIANDER JAAKKO: LABOUR MARKET INSTITUTIONS AND FLEXILIBITY: COMPARING FINLAND WITH OECD. Helsinki, VATT, Valtion taloudellinen tutkimuskeskus, Government Institute for Economic Research, 1998, (C, ISSN , No 162). ISBN Abstract: This report overviews the Finnish labour market institutions and their ability to promote flexibility and employment. The Finnish institutions are compared with the other OECD countries. The focus is on wage bargaining systems, labour taxes, unemployment benefits, employment protection and labour mobility. The main conclusion is that the present institutions are well-functioning. However, that does not rule out sensible reforms. Especially the employability of less skilled labour force should be improved by a two-handed approach which would increase both labour demand and effective labour supply. Furthermore, regional labour mobility should be increased and the incentive traps of the welfare systems abolished by more transparency. Key words: Labour market, institutions, flexibility, Finland
4 Saatteeksi Tämä raportti perustuu talousneuvoston työryhmän selvityspyyntöön. Haluan kiittää Seppo Leppästä, Reino Hjerppeä, Matti Pohjolaa, Jaakko Pehkosta sekä työryhmän jäseniä useista rakentavista kommenteista sekä talousneuvoston sihteeristöä hankkeen rahoituksesta. Raportissa esitetyt suositukset ja mielipiteet ovat tekijän omia eivätkä edusta VATT:n virallista kantaa. Jaakko Kiander
5 Sisällys 1 Johdanto 1 2 Työmarkkinoiden säätely 3 3 Sopimusjärjestelmä ja palkanmuodostus 5 4 Työhön kohdistuvat verot 14 5 Työttömyysturvajärjestelmä ja vaatimuspalkka 17 6 Työsuhdeturva ja työllistämiskynnys 20 7 Instituutiot ja alueellinen ja ammatillinen liikkuvuus 23 8 Johtopäätökset 25 Lähteet 32
6 Johdanto 1 Tässä raportissa tarkastellaan sitä, missä määrin suomalaiset työmarkkinainstituutiot edistävät tai haittaavat työmarkkinoiden joustavuutta. Mielenkiinnon kohteita ovat työmarkkinoiden sopimusjärjestelmä ja palkanmuodostus, työhön kohdistettu verorasitus, työttömyysturvajärjestelmä ja työsuhdeturva sekä instituutioiden vaikutus työvoiman liikkuvuuteen. Suomalaisia työmarkkina-instituutioita verrataan muiden OECD-maiden vastaaviin järjestelmiin. Menestyksen mittapuuna käytetään alhaista työttömyysastetta. Työmarkkinainstituutioilla tarkoitetaan tässä raportissa niitä säädöksiä, sopimuksia ja neuvottelujärjestelmiä, jotka säätelevät työmarkkinaosapuolien eli työntekijöiden ja työnantajien toimintaa. Työmarkkinainstituutiot voidaan myös nähdä työmarkkinoiden rakenteellisina ominaispiirteinä. Kun puhutaan työmarkkinarakenteista tarkoitetaan usein nimenomaan työmarkkinoiden toimintaa sääteleviä instituutioita. 2 Työmarkkinoiden joustavuudella tarkoitetaan työmarkkinoiden kykyä sopeutua erilaisiin muutospaineisiin. Näitä ovat kysynnän ja suhteellisten hintojen muutokset hyödyke- ja panosmarkkinoilla sekä muutokset teknologiassa, työn organisaatiossa ja ulkomaankaupassa. Joustavuudella voi olla eri sisältö sen mukaan mistä näkökulmasta sopeutumista tarkastellaan. Usein kuitenkin tarkoitetaan työmarkkinoiden joustavuutta yritysten kannalta eli sitä, missä määrin ne voivat sopeuttaa työpanoksen käyttöään ja työvoimakustannuksiaan oman markkinatilanteensa mukaan. Työmarkkinainstituutiot ovat pitkän historiallisen kehityksen tulos. Tämän vuoksi ne poikkeavat eri maissa. Suomalaiset työmarkkinainstituutiot muistuttavat monella tapaa muiden pohjois-eurooppalaisten maiden vastaavia järjestelmiä joskin niissä voidaan havaita myös monia puhtaasti kansallisia ominaispiirteitä. Rakennekritiikin tausta Tällä vuosikymmenellä suomalaisia työmarkkinoita on moitittu jäykiksi. Kritiikin taustalla on 1990-luvun alun lama ja korkea työttömyys. Suomalaisia työmarkkinainstituutioita ei pidetty kovinkaan ongelmallisina 1980-luvulla, vaikka työmarkkinoiden rakenteet olivat tuolloin olennaisesti samat kuin 1990-luvullakin. Suomen hyvä työllisyyskehitys 1980-luvulla sai monet asiantuntijat pitämään suomalaista, korporatistiseksikin kutsuttua keskitettyyn sopimiseen perustuvaa työmarkkinamallia varsin toimivana. 3 Korkea työllisyyden taso toteutui luvulla huolimatta rakenteista, joita myöhemmin alettiin kritisoida jäykiksi ja joustamattomik- 1 Tämä raportti perustuu talousneuvoston työryhmän selvityspyyntöön. Haluan kiittää Seppo Leppästä, Reino Hjerppeä, Matti Pohjolaa, Jaakko Pehkosta sekä työryhmän jäseniä useista rakentavista kommenteista. Raportissa esitetyt suositukset ja mielipiteet ovat tekijän omia eivätkä edusta VATT:in virallista kantaa. 2 Se mitä työmarkkinoiden rakenteella ja työmarkkinainstituutioilla tarkoitetaan, ei ole täysin selvää. Tässä raportissa termejä käytetään osin synonyymeina. Verotus on luettu myön instituutioksi ja rakenteelliseksi tekijäksi, vaikka veroasteita voidaan tietysti tarkastella myös päätösmuuttujina. Käytännössä veroasteet ja verojärjestelmät ovat varsin jäykkiä. 3 Ks. esim. Pekkarinen, Pohjola & Rowthorn (1992).
7 2 si. Eräs perustelu kritiikille on myös olosuhteiden muutos: se mikä ennen toimi ei toimi enää uusissa olosuhteissa, eli globalisaation ja deregulaation muuttamassa taloudessa. Suomalaisen työllisyyskeskustelun painopisteen siirtyminen työmarkkinarakenteiden kriittiseen tarkasteluun sai merkittävästi tukea vuonna 1994 julkaistusta OECD:n massiivisesta työllisyystutkimuksesta (OECD 1994). Siinä länsi-eurooppalaista työttömyysongelmaa lähestytään pitkälle mikrotaloudellisena ongelmana, jonka osasyinä ovat korkea verotus, puutteelliset kannustimet ja liiallinen työmarkkinoiden säätely. Toisin sanoen katsotaan, että Länsi-Euroopan ja siten myös Suomen korkea työttömyys on luonteeltaan rakenteellista ja siksi parannettavissa ainoastaan rakenteita muuttavilla reformeilla, joilla vaikutetaan talouden pitkän ajan kasvumahdollisuuksiin. Johtopäätöksiltään samansuuntainen on myös sellainen rakennekritiikki, joka korostaa talouden globalisoitumisen ja kilpailun kiristymisen merkitystä jäykän ja korporatiivisen pohjoismaisen yhteiskuntamallin kriisin taustalla. Myös tällöin järjestelmäreformi on ainoa tapa ratkaista korkean työttömyyden ongelma. Pelkän taloudellisen kasvun tai kysynnän elpymisen ei enää uskota perinteiseen tapaan tuovan helpotusta tilanteeseen ellei säätelyä pureta radikaalilla tavalla. 4 Työmarkkinoiden joustavuuden lisääminen nähdäänkin monesti ainoana keinona alentaa työttömyyttä koska aktiivista kasvua tukevaa makrotalouspolitiikkaa ei pidetä tehokkaana tai mahdollisena. Jos työttömyys on luonteeltaan rakenteellista, sitä ei (määritelmällisesti) voida korjata kysyntää lisäämällä. Vaikka työttömyys ei olisikaan kokonaan rakenteellista, kysyntää lisäävä politiikka voi olla ristiriidassa muiden talouspolitiikan tavoitteiden kuten hintavakauden ja julkisen velan supistamisen kanssa (ks. esim. OECD:n politiikkasuosituksia Länsi-Euroopalle, OECD 1995). Instituutiot ja työttömyyden kasvu Edelläsanotusta huolimatta on epäselvää, missä määrin Euroopassa ja Suomessa tapahtunutta työttömyyden kasvua voidaan selittää joustamattomilla työmarkkinainstituutioilla (ts. jäykillä rakenteilla): rakenteissa ei nimittäin ole tapahtunut merkittäviä muutoksia työttömyyden alettua kasvaa 1980 luvulla. Päinvastoin, työttömyyden kasvu on johtanut useimmissa maissa rakenteittein asteittaiseen joustavoittamiseen pakon edessä (ks. esim. CEPR 1995). Eurooppalaisten työmarkkinoiden joustavuus on pääsääntöisesti lisääntynyt koko ajan työttömyyden nousun myötä. Työttömyysturvaa on useimmissa maissa heikennetty ja työehtojen joustavuutta lisätty 1980-luvun puolivälistä lähtien. Uudistukset eivät kuitenkaan toistaiseksi ole olennaisesti vaikuttaneet työllisyyteen. Työttömyyden voimakas nousu Euroopassa tapahtui 1980-luvun alussa eli samaan aikaan kuin silloisissa EMS-maissa aloitettiin inflaation alentamiseen tähtäävä talouspolitiikka. Kireällä raha- ja finanssipolitiikalla inflaatio saatiinkin tehokkaasti nujerretuksi, mutta seurauksena oli myös työttömyyden nousu. Yhdysvalloissa toisin kuin Euroopassa 1980-luvun alun kireään rahapolitiikkaan yhdistyi keveä finanssipolitiikka, joka käynnisti talouskasvun nopeasti uudelleen. 5 Myöhemmin Yhdysvaltain rahapolitiikka on ollut selvästi keveämpää kuin Euroopassa. Myös näillä eroilla voi olla merkitystä työllisyyden kannalta. 4 Ks. esim. OECD (1995) ja IMF (1997). 5 Ks. Dornbusch (1994) ja CEPR (1995).
8 3 Työmarkkinainstituutioilla tai joustamattomuudella ei voida juurikaan selittää OECDmaiden kokemaa jyrkkää työttömyyden nousua, jota useimmiten pidetäänkin makrotaloudellisten shokkien aiheuttamana. Sen sijaan työttömyyden pitkittymistä ja työmarkkinoiden hidasta sopeutumista voidaan pitää rakenteellisena ongelmana, joka edellyttää instituutioiden uudistamista. Suomen syvä lama 1990-luvun alussa ja sitä seurannut elpyminen tarjoaa mielenkiintoisen havaintoesimerkin siitä, kuinka sopeutuvia suomalaiset (työmarkkinat) ovat ja kuinka pysyviksi työttömyyden muutokset jäävät. Olemassaolevien työmarkkinainstituutioiden kritiikki ja vaatimukset suuremmasta joustavuudesta lähtevätkin tarpeesta saada työttömyys alenemaan ilman kysyntää elvyttävää makrotalouspolitiikkaa. Vapautuneessa maailmantaloudessa pienet maat eivät kykene elvyttämään itse talouksiaan uhkaavien maksutase- ja valuuttakurssiongelmien vuoksi. Pyrkimys velkaantumisen välttämiseen saa useimmat maat harjoittamaan kontraktiivista politiikkaa. Seuraavassa keskustellaan lyhyesti niistä syistä, joilla työmarkkinoiden säätelyä voidaan perustella ja jotka alunperin ovat johtaneet nykyisten säätelymekanismien syntyyn. Sen jälkeen tarkastellaan eri työmarkkinainstituutioita. Näitä ovat työmarkkinoiden sopimusjärjestelmä ja palkanmuodostus (jakso 3), työhön kohdistettu verorasitus ja verokiila (jakso 4), työttömyysturvajärjestelmä ja sen kannustinvaikutukset (jakso 5), työsuhdeturva (jakso 6) sekä instituutioiden vaikutus työvoiman liikkuvuuteen (jakso 7). Lopuksi esitetään joitakin johtopäätöksiä. Työmarkkinoiden säätely Työmarkkinoiden toimintaa säädellään useimmissa maissa lainsäädännöllä ja sopimuksilla. Niillä mm. rajoitetaan työaikoja ja palkkausta sekä ylläpidetään työturvallisuutta. Euroopan unionin sosiaalinen peruskirja esimerkiksi asettaa rajat maksimityöajalle ja minimiäitiyslomalle. Suomessa lainsäädäntö säätelee työaikojen vaihtelurajoja, ylitöiden määrää, vuosilomia ja vanhempainlomia, työehtosopimusten sitovuutta, työterveyshuollon järjestämistä, sairauspoissaoloja, lomapalkkoja ja työsuhteen purkamisen ehtoja. Lisäksi työsuhteeseen perustuva ansiosidonnainen sosiaalivakuutusjärjestelmä asettaa työnantajalle lukuisia maksuvelvoitteita. Työmarkkinoiden rakenteista ja joustavuudesta puhuttaessa tarkoitetaan usein ainakin seuraavia työmarkkinainstituutioiden ominaisuuksia: - mahdollisuus solmia määräaikaisia työsuhteita - irtisanomiskynnys ja työsuhdeturva erilaisissa työsuhteissa - palkkahajonta ja mahdollinen palkkaerojen säätely - työnantajan sivukulut ja verokiila - neuvottelujärjestelmän rakenne - työaikojen määräytyminen - työntekijöiden ja työttömien kannustimet Työmarkkinoiden säätelyn tavoite on parantaa työntekijän asemaa. Usein lainsäädännöllä on ratkaistu ongelmia, joiden kohdalla markkinamekanismi on toiminut epätäydellisesti tai ainakin liian hitaasti. Tällöin vapaasti toimivat markkinat tuottavat epätyydyttävän lopputuloksen. Säätely voi kuitenkin olla perusteltu ja tehokas ratkaisu markkinamekanismin
9 4 epätäydelliseen toimintaan. Esimerkiksi pakollista työttömyysvakuutusta voidaan perustella sillä, että yksityiset vakuutusmarkkinat eivät voi koskaan tarjota riittävää turvaa työttömyysriskiä vastaan mahdollisten väärinkäytösten tai joidenkin ryhmien muita suuremman työttömyysriskin vuoksi. Markkinamekanismi voi esimerkiksi tuottaa tilanteita, joissa heikoimmassa työmarkkina-asemassa olevat työntekijät joutuvat tyytymään terveyden, turvallisuuden ja työehtojen kannalta niin huonoon tasoon, ettei sitä yleisesti pidetä soveliaana yhteiskunnan muiden tavoitteiden tai kansainvälisten normien kannalta. Tämän vuoksi tarvitaan jonkinlaisia minimistandardeja. Minimistandardien asettaminen ja valvonta merkitsee työmarkkinoiden säätelyä. Samalla ne aiheuttavat yrityksille kustannuksia ja supistavat ainakin marginaalisesti työvoiman kysyntää. Joskus tosin työttömyyttä voidaan hyvinvointitavoitteiden kannalta pitää suotavampana vaihtoehtona kuin huonoissa oloissa tehtyä työtä. 6 Minimistandardien asettaminen työoloille vaikuttaa työvoiman kysyntään samalla tavoin kuin minimipalkka. Silti minimipalkka voi olla yhteiskunnan kannalta kaikkein edullisin tapa vähentää köyhyyttä ja parantaa elinoloja. Edellytyksenä tälle on tietysti se, ettei minimipalkka ole työllisyyden kannalta liian korkea. Taulukossa 1 on esitetty eräitä työmarkkinoiden lakiin perustuvan säätelyn indikaattoreita OECD-maissa. Laki takaa monissa maissa työntekijöille useita oikeuksia. Taulukossa työntekijän asemaa on kuvattu asteikolla 1-3. Työntekijän asema on hyvin suojattu mm. Saksassa, Ranskassa, Italiassa ja Espanjassa. Samoissa maissa myös työsuhdeturva on hyvä. Suomi sijoittuu näillä mittareilla Euroopan keskitasolle. Lakisääteinen vanhempainloman pituus kuvaa myös työnantajalle asetettuja velvoitteita. Suomi on tässä suhteessa OECD:n kärjessä. Työmarkkinoiden säätely ja työntekijöiden aseman turvaaminen epäilemättä parantaa työntekijöiden hyvinvointia. Samalla se kuitenkin nostaa työpanoksen varjohintaa, mikä lisää työnantajien varovaisuutta rekrytoinneissa. Suomi on tässä suhteessa lähellä EU:n keskiarvoja. Työmarkkinoiden säätelyn astetta kuvaavilla indikaattoreilla ei näytä olevan ratkaisevaa merkitystä työmarkkinoiden toimivuuden kannalta, jos mittapuuna käytetään työttömyysastetta. Tiukan säätelyn maissa (Itävalta, Belgia, Saksa, Italia, Portugal, Espanja, Ruotsi) keskimääräinen työttömyysaste oli 8.6 % kun se taas liberaalimman käytännön maissa (Tanska, Englanti, Kanada, USA, Japani, Australia, Uusi-Seelanti) oli 7.0 %. Jos Japani, joka instituutioiltaan on hyvin poikkeuksellinen maa (elinikäiset työsuhteet), siirretään jälkimmäisestä ryhmästä ensimmäiseen, nousee jälkimmäisen ryhmän keskiarvo 7.6 prosenttiin ja ensimmäisen ryhmän keskiarvo alenee 7.4 prosenttiin. Näiden ääripäiden väliin sijoittuvien maiden ryhmässä (Suomi, Ranska, Irlanti, Hollanti, Norja, Sveitsi) keskimääräinen työttömyysaste oli kaikkein korkein eli 8.9 %. 6 On todennäköistä, että esim. manner-euroopan maissa hyvää sosiaaliturvaa ja korkeaa työttömyyttä pidetään parempana yhdistelmänä kuin korkeaa työllisyyttä ja suuria palkka- ja toimeentuloeroja (CEPR 1995).
10 5 Taulukko 1: Työmarkkinoiden säätelyn indikaattoreita OECD-maissa maa työntekijän oikeudet työsuhdeturva 1990 keskiarvo työttömyysaste Itävalta Belgia Tanska Suomi Ranska Saksa Irlanti Italia Hollanti Norja Portugal Espanja Ruotsi Sveitsi Iso-Britannia Kanada Yhdysvallat Japani Australia Uusi-Seelanti Työntekijän oikeuksilla tarkoitetaan lakiin perustuvaa työajan, työsuhteiden määräaikaisuuden, työsuohdeturvan, minimipalkkojen ja henkilöstöedustuksen säätelyä. Lähteenä OECD:n suorittama luokittelu (OECD Employment Outlook 1994). Asteikko: 1-3. Työsuhdeturvalla tarkoitetaan työsuhteen päättymisen säätelyä. Maat on järjestetty asteikolle 1-3. Lähteenä OECD Jobs Study (1994). Sopimusjärjestelmä ja palkanmuodostus Suomalaisia työmarkkinoita leimaa voimakas ja suhteellisen keskittynyt sopimuspohjainen työehtojen säätely. Suomalaisen sopimusjärjestelmän perustana on korkea järjestäytymisaste sekä työntekijöiden että työnantajien puolella. Järjestelmää tukee lakisääteinen työehtosopimusten yleissitovuus. Lisäksi ammattiliittojen jäsenmaksut ovat jäsenille vähennyskelpoisia verotuksessa eikä liittojen tuottamien subventoitujen palvelujen käyttöä veroteta. Työnantajat pidättävät jäsenmaksut suoraan palkasta ja ohjaavat ne ammattiliittojen tileille. Myös ansiosidonnainen työttömyysvakuutus on Suomessa ja Ruotsissa muista maista poiketen vapaaehtoinen ja ammattiliittojen ylläpitämä järjestelmä. On selvää, että nämä tekijät tekevät ammattiliittoon kuulumisen suomalaiselle palkansaajalle
11 6 sekä helpoksi että edulliseksi. Tämän seurauksena järjestäytymisaste on maailman korkeimpia ja ammattiliittojen asema vahva 7 (ks. taulukko 2). Taulukko 2 osoittaa Suomen asettuvan selvästi OECD-maiden kärkeen, mitä tulee työntekijöiden ammatilliseen järjestäytymiseen. Toisaalta suomalaistyyppinen työehtosopimusten yleissitovuus ei ole harvinaista muuallakaan. Siten useimpia eurooppalaisia OECD-maita voidaan luonnehtia järjestäytyneiden työmarkkinoiden talouksiksi. Tässä suhteessa ne eroavat selvästi Yhdysvalloista. Hyvä esimerkki ay-liikkeen voimasta on Ranska, jossa järjestymisaste on hyvin alhainen, mutta sopimusten kattavuus yleissitovuuden vuoksi hyvin suuri. Ay-liikkeen voimakas asema lisää ay-liikkeen tavoitteenasettelun merkitystä. Järjestäytymisen tärkein seuraus on yleensä palkkatason ja työttömyyden nousu. Taulukko 2 antaa tukea tälle näkemykselle. Kattavan sopimusjärjestelmän maissa, joissa palkat määräytyvät kollektiivisten neuvottelujen tuloksena, keskimääräinen työttömyysaste vuosina oli 8.8 %. Heikommin järjestäytyneissä maissa (Yhdysvallat, Sveitsi, Japani, Iso- Britannia, Kanada, Uusi-Seelanti) vastaava työttömyysaste oli vain 6.2 %. Myös ekonometrisissa tutkimuksissa on usein saatu tulokseksi, että erityisesti sopimusjärjestelmän kattavuus lisää työttömyyttä, joskaan vaikutukset eivät ole kovin suuria. 8 Useissa tutkimuksissa on voitu todeta ammattiliittojen yleensä suosivan tuloerojen kaventamista ja työaikojen lyhentämistä. Voimakkaan ay-liikkeen maissa kuten Suomessa tämä näkyy suhteellisen lyhyenä vuosityöaikana ja suhteellisen tasaisena tulonjakona. 9 Voimakas ayliike on Pohjoismaissa myös muovannut muita yhteiskunnan instituutioita omien egalitarististen tavoitteidensa mukaisiksi. Mitä vaikutuksia tällä sitten voi olla? Solidaarisen palkkapolitiikan, julkisen sektorin kasvun ja korkean verotuksen seurausta on ainakin tuloerojen kaventuminen. Pienillä tuloeroilla voi olla periaatteessa ainakin kolmenlaisia vaikutuksia työmarkkinoiden toimintaan: (1) tuloerot vaikuttavat inhimillisen pääoman tuottoon eli siihen kuinka paljon koulutusta kannattaa hankkia. (2) Solidaarinen palkkapolitiikka pyrkii nostamaan alimpia palkkoja; tämä vähentää alhaisen tuottavuuden työpaikkoja ainakin yksityisellä palvelusektorilla. (3) Vähäisillä käytettävissä olevien tulojen eroilla voi olla vaikutus työllistymisen ja työn etsinnän kannustavuuteen. Taulukko 2: Työmarkkinoiden järjestäytyneisyys OECD-maissa maa järjestäytymisaste sopimusten kattavuus työttömyysaste Itävalta Belgia Tanska Tätä tukevia tutkimustuloksia raportoivat mm. Pehkonen ja Tanninen (1997). 8 Ks. esim. Layard et al (1991) sekä Nickell ja Layard (1997). 9 Suomessa palkkajakauma ei ole erityisen tasainen vaan palkkojen hajonta on pikemminkin eurooppalaista keskitasoa. Tulontasaustavoitteita on kuitenkin onnistuttu toteuttamaan verojen ja tulonsiirtojen avulla, joiden ansiosta suomalaisten kotitalouksien väliset käytettävissä olevien tulojen erot ovat OECDmaiden alhaisimmat.
12 7 Suomi Ranska Saksa Irlanti Italia Hollanti Norja Portugal Espanja Ruotsi Sveitsi Iso-Britannia Kanada Yhdysvallat Japani Australia Uusi-Seelanti Järjestäytymisaste on ammattiliittoihin kuuluvien työntekijöiden osuus kaikista palkansaajista. Sopimusten kattavuus: 3 = yli 70 prosenttia työntekijöistä on sopimusten piirissä; 2 = % työntekijöistä on sopimusten piirissä; 1 = alle 25 % työntekijöistä on sopimusten piirissä. Lähteet: OECD Jobs Study (1994) ja OECD Employment Outlook (1994). Työmarkkinoiden deregulaatiolla pyritään siirtämään palkanmuodostus yritys- tai yksilötasolle. Ajatuksena on, että näin määräytyvät palkat voisivat paremmin heijastaa yritysten tilannetta eli vaihdella enemmän kannattavuuden ja tuotannon mukaan. Nykyisessä suomalaisessa järjestelmässä palkanmuodostusta rajoittaa työehtosopimusten yleissitovuus. Siitä huolimatta käytännön palkanmuodostus tapahtuu osittain paikallistasolla. Lisäksi sopimusten taulukkopalkat tarjoavat uusia työntekijöitä palkattaessa mahdollisuuden huomattavaan alaspäiseen joustoon, jos sitä pidetään tarpeellisena. Koordinaation merkitys Leimaa-antava piirre suomalaisille työmarkkinoille on usein harjoitettu, käytännössä institutionalisoitunut, keskitetty tulopolitiikka. Erityisesti taloudellisten kriisien yhteydessä ovat työmarkkinoiden keskusjärjestöt sopineet yhdessä valtiovallan kanssa sitovia sopimuskokonaisuuksia, joilla taloutta on vakautettu ja hintakilpailukykyä parannettu. Ratkaisuihin on usein liittynyt myös veromuutoksia ja sosiaalipoliittisia toimia. 10 Keskitetty tulopolitiikka on merkinnyt pitkälle vietyä palkanasetannan koordinaatiota. Koordinaation aikaansaaminen ja ylläpitäminen on kuitenkin ongelmallista. Varsinkin hyvän työllisyystilanteen vallitessa useilla osapuolilla on kannustin livetä yhteisestä lin- 10 Esimerkkejä tällaisista vakauttavista kokonaisratkaisuista ovat mm. vuosien 1968, 1977, 1991,1995 ja 1997 tulopoliittiset ratkaisut.
13 8 jasta ja yrittää saada omalta kannaltaan parempi erillisratkaisu. Koordinaation keskeinen merkitys on siinä, että sen avulla voidaan rajoittaa liittojen välistä kilpailua sekä huomioida palkanasetannasta seuraavat makrotason ulkoisvaikutukset. Jos keskitetty sopiminen on sitovaa, voidaan sen avulla taata suhteellisten palkkojen pysyminen ennallaan. Kattavalla ja sitovalla sopimuksella voidaan antaa osapuolille vakuutus siitä, että suhteellisiin palkkoihin ei sopimuskaudella tule odottamattomia muutoksia. Makrotasolla sovittaessa voidaan lisäksi huomioida ratkaisun odotettu vaikutus työttömyyteen ja veroasteeseen toisin kuin esim. yritystasolla, missä verot ja työttömyysriski ovat täysin eksogeenisia eli ulkoa-annettuja muuttujia. Toimiva koordinaatio edellyttää paitsi kattavaa ja keskitettyä ay-liikettä myös työnantajien pitkälle vietyä koordinaatiota. Useissa tutkimuksissa on voitu havaita, että juuri työnantajien välinen koordinaatio hillitsee palkkakilpailua ja siten alentaa työttömyyttä. 11 Taulukosta 3 on nähtävissä, ettei palkanmuodostuksen koordinoiminen ole pelkästään suomalainen ilmiö. Suhteellisen pitkälle viety koordinaatio ja neuvottelujärjestelmän keskittyneisyys ovat tyypillisiä paitsi Suomelle myös muille Pohjoismaille sekä Saksalle, Itävallalle ja Benelux-maille. Taulukosta voidaan valita pitkälle viedyn palkkakoordinaation maiksi Itävalta, Tanska, Suomi, Saksa, Norja ja Ruotsi. Näiden maiden keskimääräinen työttömyysaste vuosina oli vain 6.3 prosenttia eli selvästi keskimääräistä (8.2 %) alhaisempi. Taulukko 3: Palkkaneuvottelujen koordinaation aste OECD-maissa maa ammattiliittojen koordinaatio työnantajien koordinaatio keskittyneisyyden aste koordinaatioindeksi Itävalta Belgia Tanska Suomi Ranska Saksa Irlanti Italia Hollanti Norja Portugal Espanja Ruotsi Sveitsi Iso-Britannia Kanada Yhdysvallat Japani Australia Ks. Suomen osalta Kiander, Pehkonen ja Pohjola (1998) sekä Layard et al (1991).
14 9 Uusi-Seelanti Keskittyneisyyden aste on Calmforsin ja Driffillin (1988) korporatismi-indeksin mukainen; luokkaan 3 kuuluvissa maissa järjestelmä on kaikkein keskittynein. Lähteet: Layard, Nickell & Jackman (1991), OECD Employment Outlook (1994), sekä Irlannin osalta ETUI (1997). Palkkakoordinaation vastakohta on hajautettu palkanmuodostus. Tällöin järjestäytyneillä työmarkkinoilla työehdoista sopiminen tapahtuu liitto-, toimiala- tai yrityskohtaisesti. Kilpailullisilla työmarkkinoilla palkanmuodostus on taas täysin hajautettua eli yritykset sopivat palkan erikseen kunkin työntekijän kanssa. Mitä hajautetumpaa palkanmuodostus on, sitä paremmin se ottaa huomioon yritys- ja toimialakohtaiset tekijät sekä työntekijän henkilökohtaiset ominaisuudet. Lopputulos riippuu kuitenkin siitä, kuinka hyvin palkanmuodostus heijastaa yritysten tarpeita ja kuinka paljon siihen vaikuttaa neuvotteluvoimaa omaavien sisäpiirien keskinäinen kilpailu. Taulukossa 3 hajautetun palkanmuodostuksen maita ovat Iso-Britannia, Kanada, USA ja Uusi-Seelanti. Näiden maiden keskimääräinen työttömyysaste oli 8.2 % eli sama kuin kaikkien maiden keskiarvo. Calmforsin ja Driffillin (1988) esittämän hypoteesin mukaan työttömyyden pitäisi olla alhaisin sekä keskitetyssä että hajautetussa järjestelmässä kun taas välimuodot ovat epäedullisempia työllisyyden kannalta. Taulukon 3 mukaan ääripäiden väliin sijoittuvien maiden ryhmässä (Belgia, Ranska, Irlanti, Italia, Hollanti, Portugal, Espanja, Sveitsi, Japani, Australia) keskimääräiseksi työttömyysasteeksi saadaan 9.0 %, mikä on selvästi enemmän kuin hajautetun ja keskitetyn palkanmuodostuksen maissa. Hajautetun palkanmuodostuksen mallissa ei tapahdu toimialojen välistä koordinaatiota. Hajautus voi siksi johtaa myös kansantalouden kannalta huonompaan tulokseen kuin koordinoitu palkanmuodostus. Koska palkat ovat alaspäin jäykkiä ja koska suhteelliset palkat ovat tärkeitä paitsi työntekijöille myös työnantajille, säilyy myös hajautetussa järjestelmässä palkkojen taipumus seurata toisiaan. Siirtyminen hyvin toimivaan hajautettuun palkanmuodostukseen edellyttäisi ammattiliittojen vahvan institutionaalisen aseman murenemista. Muuten tuloksena on sisäpiirien etujen tehokas ajaminen ilman mitään linkkiä makrotason vaikutuksiin. Eurooppalaisessa, sosiaalista vuoropuhelua korostavassa kontekstissa tällainen muutos on hyvin epätodennäköinen. Palkkahajonta Eräänä ratkaisuna Euroopan korkeaan työttömyyteen on esitetty palkkaerojen kasvattamista. Tällä tavoin voitaisiin luoda lisää matalan palkkatason työpaikkoja. Ehdotuksen taustalla on strukturalistinen näkemys työttömyysongelmasta. Ajatellaan, että teknologisen muutoksen ja talouden globalisoitumisen seurauksena vähän koulutettujen työntekijöiden suhteellinen kysyntä on pienentynyt. Tällöin tämän ryhmän työllisyys heikkenee elleivät sen suhteelliset palkat alene. Näkemyksen tueksi esitetään usein Yhdysvaltain esimerkki; siellä palkkaerot ovat kasvaneet ja alimmat palkat ovat reaalisesti supistuneet noin 20 vuoden ajan. Toisaalta työllisyys on pysynyt korkealla tasolla.
15 10 Suomessa ei ole yleistä minimipalkkaa. Sen sijaan työehtosopimukset määrittävät omat minimipalkkansa kullekin sopimusalalle. Työehtosopimusten yleissitovuuden vuoksi sopimusten määrittämät vähimmäispalkat vastaavat muiden maiden lakisääteistä minimipalkkaa. 12 Vaikka minimipalkat vaihtelevat Suomessa aloittain, ei keskimääräinen minimipalkka suhteessa keskimääräiseen ansiotasoon ole kovin korkea. Itse asiassa suomalaiset minimipalkat ovat hieman pienemmät kuin EU-maissa keskimäärin, joskin ero esim. Yhdysvaltoihin ja Isoon-Britanniaan on selvä (ks. taulukko 4). Työmarkkinoiden hyvä toimivuus edellyttää alhaista minimipalkkaa silloin, kun työvoiman osaamis- ja koulutuserot ovat suuria. Jos työvoima on suhteellisen homogeenista, myös palkkahajonta voi olla tasainen. Taulukko 4: Suhteellinen minimipalkka OECD-maissa maa minimipalkan suhde keski-palkkaan, % Itävalta 62 Belgia 60 Tanska 54 Suomi 52 Ranska 50 Saksa 55 Irlanti 55 Italia 71 Hollanti 55 Norja 64 Portugal 45 Espanja 32 Ruotsi 52 Iso-Britannia 40 Kanada 35 Yhdysvallat 39 Uusi-Seelanti 46 Lähde: Dolado et al (1996) Taulukossa 5 on eräitä palkkahajonnan indikaattoreita keskeisistä OECD-maista. Mittareina on käytetty suurituloisten tuloja suhteessa keskituloihin (D9/D5), pienituloisten tuloja suhteessa keskituloihin (D1/D5) sekä suurituloisten tulojen suhdetta pienituloisten tuloihin (D9/D1). Taulukosta on nähtävissä, että suomalaiset palkkaerot ovat normaalia eurooppalaista tasoa ja selvästi suuremmat kuin Italiassa, Australiassa, Belgiassa, Hollannissa ja Ruotsissa. Sen sijaan Britanniassa, Yhdysvalloissa ja Kanadassa palkkaerot 12 Lakisääteinen kattava minimipalkka on OECD-maista Ranskassa, Hollannissa, Portugalissa, Espanjassa, Kanadassa, Yhdysvalloissa, Japanissa ja Uudessa-Seelannissa. Suomalaistyyppinen työehtosopimuksiin perustuva järjestelmä on Pohjoismaissa ja Itävallassa.
16 11 ovat huomattavan suuret. Suomalainen erikoisuus on suhteellisen suuret palkkaerot palkkajakauman alapäässä. Palkkajakauman yläpää on sen sijaan Suomessa tasaisempi kuin monessa muussa maassa. Toisin sanoen suomalaiset suurituloiset ovat keskimäärin pienituloisia verrattuna muiden maiden suurituloisiin. Palkkaerojen suuruus ei näytä indikoivan alhaista työttömyyttä. Oheisen taulukon suurten palkkaerojen maissa (Yhdysvallat, Britannia, Ranska ja Kanada) vuosien keskimääräinen työttömyysaste oli 9.1 %, kun pienten palkkaerojen maiden keskiarvo oli vain 6.5 %. Vaikka suomalaiset palkkaerot eivät ole poikkeuksellisen alhaiset, ovat käytettävissä olevien tulojen erot kotitalouksien välillä Suomessa maailman pienimmät. Pieniin käytettävissä olevien tulojen eroihin on kaksi syytä. Naisten laajamittainen työhön osallistuminen tasoittaa kotitalouksien välisiä tuloeroja. Tämän lisäksi tulonjakojärjestelmä eli progressiivinen verotus yhdessä tulonsiirtojen kanssa tasaa tehokkaasti markkinoilla syntyviä kotitalouksien välisiä tuloeroja. Liian tasainen tulonjako voi muodostaa todellisen kannustinongelman, jos lisäponnistelut eivät tuota mitään hyötyä. Toisaalta tasainen tulonjako ei esimerkiksi 1980-luvulla (jolloin tulonjako oli vielä tasaisempi kuin nykyisin) aiheuttanut havaittavia kannustinongelmia. Päinvastoin, työvoiman tarjonta oli tuolloin suurempi kuin 1990-luvulla. Taulukko 5: Palkkahajonnan indikaattoreita maa vuosi D9/D5 D1/D5 D9/D1 naiset miehet naiset miehet miehet Suomi Saksa Japani Italia Kanada Australia Itävalta Belgia Ranska Hollanti Ruotsi Britannia USA Lähde: OECD (1993) Palkkahajontaa on syytä kasvattaa, jos työvoiman osaamiserot ovat kasvaneet. Tällaisesta kehityksestä ei Suomessa ole kuitenkaan juurikaan näyttöä. Pikemminkin nuorempien ikäluokkien koulutustaso on parantunut ja osaamiserot suuren koulutuspanostuksen vuoksi todennäköisesti supistuneet. Alimpien palkkojen alentaminen voi lisätä alhaisen tuottavuuden työpaikkojen tarjontaa ja työllisyyttä. Tämän edellytyksenä on, että syntyvälle uudelle tuotannolle on riittävää
17 12 kysyntää ja että samalla heikennetään toimeentuloturvaa siten, että matalapalkkaisen työn hyväksyminen on edullisin vaihtoehto. Samoja työllisyysvaikutuksia voidaan tavoitella myös porrastamalla sosiaalivakuutusmaksuja tai alentamalla palvelujen arvonlisäveroa. Tällöin palkkoja ei tarvitsisi alentaa. Työaika ja työhön osallistuminen Useiden tutkimustulosten mukaan ammattiliitot pyrkivät lyhyempään keskimääräiseen työaikaan kuin mihin vapaasti toimivilla työmarkkinoilla muuten päädyttäisiin. Vahvan ay-liikkeen maissa keskimääräiset vuosityöajat ovatkin lyhyitä; tämä on seurausta suhteellisen lyhyestä viikottaisesta työajasta, pitkistä lomista ja ylityön rajoituksista. Työnantajat taas pitävät näin määräytyvää työaikaa usein liian joustamattomana ja liian lyhyenä, jolloin siitä tulee yritystoiminnan ja työllistämisen este. 13 Työaikoja onkin mahdollista kehittää entistä joustavammiksi. Tiettyyn joustoon ja paikalliseen sopimiseen tarjoaa mahdollisuuden jo nykyinenkin suomalainen työehtosopimusjärjestelmä. Työaikojen joustavoittaminen voi tapahtua monella tapaa. Luopuminen päivittäisestä ja viikottaisesta kiinteästä työajasta antaa yritykselle mahdollisuuden sopeuttaa työpanoksen käyttöä ilman kalliita ylityökorvauksia. Jos vielä lisäksi ylityö- ja viikonloppukorvauksia alennetaan niin, että vuosittainenkin normityöaika voidaan helposti ylittää, siirrytään käytännössä jo työaikojen määräytymiseen puhtaasti tuotannollisten intressien mukaan. Tällä on kaksi vaikutusta. Työaikojen joustaminen tuotannon tarpeiden mukaisesti lisää kotitalouksien sopeutumiskustannuksia koska ajankäytöstä tulee vaikeammin ennustettavaa. 14 Toisaalta lisäjousto tehostaa yritysten työvoiman käyttöä ja alentaa tuotantokustannuksia. Samalla myös pääoman tuottavuus kasvaa. Tehostuminen parantaa kilpailukykyä ja kasvattaa tuotantoa. Työvoiman tarve tuotettua yksikköä kohden taas supistuu koska työvoiman käyttö tehostuu. Siksi muutoksen vaikutus työllisyyteen ei ole suuri ja jää osittain epäselväksi. Toisaalta keskimääräisen työajan selvä pidentyminen vähentäisi myös työvoiman tarvetta ja lisäisi työttömyyttä. Pidemmän työajan tuoma kilpailuetu ei välttämättä riitä kompensoimaan muutokseen suoraa kielteistä työllisyysvaikutusta. Taulukko 6: Keskimääräinen työaika ja työhön osallistuminen OECD-maissa 1992 maa keskimääräinen vuosityöaika työhön osallistumisaste % miesten työhön osallistuminen, vuotiaat Itävalta Belgia Tanska Suomi Ranska Hyvän esimerkin tästä näkökannasta tarjoaa mm. SY:n joustonkysely; ks. SY (1996). 14 On mahdollista, että epämukavampien työaikojen korvaukseksi työntekijät ryhtyvät tavoittelemaan palkkakompensaatioita, mikä vähentää joustavuuden kasvusta saatua nettohyötyä.
18 13 Saksa Irlanti Italia Hollanti Norja Portugal Espanja Ruotsi Sveitsi Iso-Britannia Kanada Yhdysvallat Japani Australia Uusi-Seelanti Lähde: OECD Employment Outlook (1996) Taulukon 6 mukaan suomalainen keskimääräinen vuosityöaika on hieman pidempi kuin eurooppalaisessa OECD-maissa keskimäärin. Tämä johtuu osa-aikatyön vähäisyydestä verrattuna muihin maihin. Suomessa vain 8 % koko työvoimasta ja 11 % naisista teki osa-aikatyötä (eli alle 30 tuntia viikossa). Luku on huomattavasti alhaisempi kuin muissa EU-maissa, joissa keskimäärin 30 % naisista oli osa-aikatyössä. Osa-aikatyön lisääminen lähemmäksi eurooppalaista tasoa voisi olla yksi tapa alentaa työttömyyttä. Ongelmana on se, että suomalaiset eivät ole tähän halukkaita tai että halukkuus ja mahdollisuudet eivät kohtaa toisiaan. Työvoimatutkimuksen mukaan vuonna 1993 peräti 46 prosenttia osaaikatyössä olleista ilmoitti haluavansa kokopäivästä työtä (Santamäki-Vuori et al 1996). Osa-aikatyö ei Suomessa siten useinkaan ole vapaaehtoinen valinta ja siksi sen lisääminen on vaikeaa. Halukkuutta osa-aikatyöhön saattaisi olla ikääntyneillä työntekijöillä, jotka nykyisin siirtyvät osa-aikatyön (tai osa-aikaeläkkeen) sijasta varhennetulle eläkkeelle ja siten kokonaan pois työvoimasta. Työikäisen väestön työhön osallistumisaste on Suomessa supistunut 1990-luvulla ja se on selvästi alhaisempi kuin muissa Pohjoismaissa ja Euroopan ulkopuolisissa OECD-maissa. Työhönosallistumisaste on edelleen Suomessa keskimäärin korkea mutta ongelmaryhmäksi on muodostunut varttuneet työikäiset eli vuotiaat. Sekä miehillä että naisilla tässä ikäryhmässä työhönosallistumisaste on vain noin 60 prosenttia (Santamäki-Vuori et al 1996). Taulukosta 6 on nähtävissä myös, että parhaassa työiässä (25-54-vuotiaat) olevien miesten työhön osallistuminen on Suomessa muita maita vähäisempää. Yhteenveto Suomalaiset työmarkkinat ovat erittäin kattavasti järjestäytyneet. Korkea järjestäytymisaste ja siitä seuraava ay-liikkeen vahva asema luovat työllisyyden kannalta haitallisia palkkapaineita. Toisaalta näitä kielteisiä vaikutuksia on pystytty tehokkaasti eliminoi-
19 14 maan pitkälle viedyllä palkanmuodostuksen koordinaatiolla eli käytännössä keskitetyllä tulopolitiikalla. Suuret palkkaerot ovat tarpeen, jos työvoima on heterogeenista ja sen osaamiserot ovat suuria. Jos osaamiserot kasvavat, on tämän heijastuttava myös suhteellisiin palkkoihin. Suomalainen palkkahajonta on eurooppalaista keskitasoa. Palkkahajonnan kasvu voidaan estää kestävällä tavalla pitämällä huoli työvoiman korkeasta ja tasaisesti jakautuneesta osaamisen tasosta. Keskimääräisten työaikojen pidentämiseen ei Suomessa ole tarvetta. Päinvastoin, osaaikatyön osuutta voitaisiin lisätä lähemmäksi muiden maiden tasoa, jos työntekijät olisivat siihen halukkaita. Osa-aikatyön lisäyksellä ja ilman palkkakompensaatiota tehdyillä työajan lyhennyksillä voidaan tukea työllisyyden parantumista. Lainsäädäntö ei Suomessa rajoita olennaisesti työaikojen joustavaa järjestämistä. Suomalainen erityisongelma on varttuneiden työntekijöiden alhainen työhönosallistumisaste. Tähän voitaisiin pyrkiä vaikuttamaan mm. osa-aikaeläkkeiden avulla. Työhön kohdistuvat verot Länsi-Euroopassa ja erityisesti Pohjoismaissa julkinen sektori on suuri ja huomattava osa työn tuloksista jaetaan uudelleen tulonsiirtoina. Näin syntyvien suurten julkisten menojen rahoittamiseksi tarvitaan ankara verotus. Muiden verokohteiden puutteessa verotus kohdistuu raskaimmin työhön. Suomessa varsinkin ansiotulojen ja yksityisen kulutuksen verotus on kovaa. Kulutukseen kohdistuvat verot ovat useimmiten samalla myös työn verotusta, koska veron kohteena on tuotettu arvonlisäys. Lisäksi sosiaalivakuutuksen perustan muodostava ansiosidonnainen sosiaaliturva rahoitetaan Suomessa kuten useimmissa muissakin maissa palkkasummaan perustuvilla sosiaalivakuutusmaksuilla, joista suurimman osan maksaa työnantaja. 15 Työnantajan maksamat ns. sivukulut ovat Suomessa pääasiassa työntekijän hyödyksi tulevia sosiaalivakuutusmaksuja. 16 Sosiaalivakuutusmaksujen taso riippuu työllisyydestä, työttömyydestä, etuuksien tasosta ja demografisesta muutoksesta. Työttömyyden kasvu ja väestön ikääntyminen aiheuttavat painetta näiden maksujen nostamiseen. Sivukulujen suurimmat erät ovat työeläkevakuutusmaksu ja työttömyysvakuutusmaksu (ks. taulukko 7). Sivukuluja ei olennaisesti voida alentaa, jos nykyisestä työeläkejärjestelmän rahastointiasteesta ja rahoitustavasta halutaan pitää kiinni. Sivukulut muodostavat nykyisellään mutkikkaan järjestelmän, jossa maksuprosentit vaihtelevat yrityksen toimialan ja koon mukaan. Järjestelmää voitaisiin selkiyttää hallinnollisilla uudistuksilla. 15 Poikkeuksen tästä säännöstä muodostaa Tanska, jossa sosiaaliturva rahoitetaan tulo- ja kulutusveroilla. 16 Poikkeuksen muodostaa työnantajien kansaneläkemaksu, joka ei ole puhdas sosiaalivakuutusmaksu vaan pikemminkin perusturvan rahoitukseen käytetty työvoimavero.
20 15 Taulukko 7: Työnantajan keskimääräiset sosiaaliturvamaksut Suomessa kansaneläkemaksu sairausvakuutusmaksu eläkevakuutusmaksu ryhmähenkivakuutus työttömyysvakuutus tapaturmavakuutus yhteensä Lähde: VM, VATT Kansainvälisessä vertailussa suomalaiset työnantajan maksamat sosiaaliturvamaksut eli sivukulut eivät ole poikkeuksellisen suuria vaan pikemminkin eurooppalaista keskitasoa. Kilpailukyvyn kannalta ne ovat näennäisongelma. Kilpailukyky määrittyy tuottavuuden ja bruttotyövoimakustannuksen perusteella eikä se riipu työvoimakulujen jakautumisesta välillisiin ja välittömiin. Taloustieteessä onkin perinteisesti ajateltu, että työnantajan sivukulut siirtyvät työntekijän maksettavaksi pitkällä aikavälillä. Sivukulujen muutosta vastaa siten aina kustannusvaikutukseltaan samansuuruinen mutta vastakkaissuuntainen palkkojen muutos, jolloin työnantajan maksamat työvoimakustannukset eivät muutu lainkaan. Tämä kanta saa tukea myös kansainvälisistä poikkileikkaustutkimuksista (CEPR 1995, Jackman, Layard & Nickell 1995). Toisin sanoen katsotaan, että työnantajan sivukulut jäävät aina viime kädessä työntekijöiden maksettaviksi. Vaikka sivukulujen neutraalisuus pitäneekin paikkansa pitkällä aikavälillä (yli 10 vuotta), lyhyellä aikavälillä sivukuluja alentamalla voidaan parantaa työllisyyttä jonkin verran. 17 Kuinka suuri on näin aikaansaatu työllisyysvaikutus, riippuu reaalipalkkajäykkyydestä ja työvoiman kysynnän palkkajoustosta. Tyrväisen (1995) esittämien tulosten mukaan Suomessa noin 50 % työnantajamaksujen korotuksesta jää työnantajan maksettavaksi. Siten sivukulujen muuttamisella on todellisia työllisyysvaikutuksia ainakin keskipitkällä aikavälillä. Työnantajamaksujen, tuloverotuksen ja kulutuksen verotuksen yhteisvaikutusta mitataan verokiilalla. Se kertoo kuinka suuri osa työvoimakuluista menee veroihin. Taulukossa 8 on esitetty OECD-maiden verokiilalukuja. Suomen työnantajamaksut ovat eurooppalaista keskitasoa. Sen sijaan keskimääräinen verokiila on Suomessa poikkeuksellisen korkea ankaran tuloverotuksen vuoksi. Rajaverokiila on myös korkea Suomessa mutta ei kuitenkaan poikkeuksellinen. Verotuksen ja verokiilan (eli bruttotyövoimakulun ja nettoansion välisen eron) vaikutuksista työllisyyteen on erilaisia käsityksiä. Useimpien tutkijoiden mielestä korkea työn verotus on haitallista työllisyyden kannalta. Johtopäätösten tekoa mutkistaa kuitenkin se, että kaikkein korkeimman verotuksen maissa eli Pohjoismaissa työllisyys on ollut lukua lukuunottamatta suhteellisen hyvä. Taulukon 8 maiden luokittelu verokiilan mukaan tukee näkemystä verokiilan haitallisuudesta. Alhaisen verokiilan maissa (Irlanti, 17 Erilaisia arvioita sosiaalivakuutusmaksujen porrastamisen työllisyysvaikutuksista ovat esittäneet mm. Holm, Honkapohja ja Koskela (1995) sekä Rantala (1995).